Im Joar 1919 hods zum easchtn Moi Woin gem, wo olle gleich midwöin hom derfn; zwa Joar speda, am 29. Mai 1921, hom si de Soizburga in ana Voiksobstimmung mid 99 Prozent vo de Stimmen firn Onschluss ans Deitsche Reich ausgsprochn (des wos domois nu de Weimara Republik wor). Des is owa donn eh ned gmocht worn. Im Joar 1922 wor in da Universitätskirchn (domois Kollegienkirchn) de Uraufführung vo dem Stückü Soizburga großes Wöidtheata vom Hugo von Hofmannsthal; Reschisser wor da Reinhardt Max. Im Kraus Korl hod des üwahaupt ned daugt, dass des in da Universitätskirchn wor, und desweng is a aus da katholischn Kirchn ausdredn.